Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Пүрэвдорж **Ургийн овог:** . Тугчин **Нэр:** Батбаатар **Хүйс:** эрэгтэй  |
| **1.2** | **Нэр дэвших тухай хүсэлт гаргаж буй албан тушаал**  |
| Шүүхийн ерөнхий зөвлөлийн шүүгч бус гишүүн. |
| **1.3** | **Иргэний харьяалал**Монгол Улсын иргэн мөн үү/тийм эсхүл үгүй гэж бичих/. |
| Тийм |
| **1.4** | **Насны дээр хязгаар**Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| Үгүй |
| **1.5** | **Улс төрийн болон намын удирдах албан тушаал**Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.6** | **Шүүгчийн албан тушаал**Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.7** | **Шүүхийн ерөнхий зөвлөлийн гишүүн**Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.8** | **Шүүхийн сахилгын хорооны гишүүн**Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.9** | **Шүүхийн захиргааны байгууллагын ажилтан**Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.10** | **Хуульч**Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Монголын хуульчдын холбооны гишүүн, хуульчаар 2013.06.20-ны өдөр 2691 дугаартай бүртгэгдсэн бөгөөд 2014.11.01-ний өдрөөс эхлэн өөрийн хүсэлтээр хуульчийн мэргэжлийн үйл ажиллагаа эрхлэх зөвшөөрлөө түдгэлзүүлсэн. |
| **1.11** | **Өмгөөлөгч**Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| УДШ-с 2013.12.13-ны өдөр 131422 дугаартай өмгөөлөгчийн шүүхэд төлөөлөх эрхийн гэрчилгээ авсан бөгөөд Монголын өмгөөлөгчдийн холбооны шинэчилсэн бүртгэлд хамрагдаагүй, 2015.06.10-ны өдрийн 10 дугаар тушаалаар хуульчийн мэргэжлийн үйл ажиллагаа эрхлэх зөвшөөрлийг түдгэлзүүлсэн. |
| **1.12** | **Прокурор**Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.13** | **Эрүүгийн хариуцлага**Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй |
| **1.14** | **Сахилгын шийтгэл**Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| Монгол Улсын Үндсэн хуульд зааснаар Шүүхийн Ерөнхий зөвлөл нь шүүгчийн хараат бус, шүүхийн бие даасан байдлыг хангах, хуульчдаас шүүгчийг шилж олох, эрх ашгийг нь хамгаалах зорилго бүхий шүүхийн захиргааны төв байгууллага болохын хувьд хуульд заасан үндсэн таван чиг үүргийг хамтын удирдлагын тогтолцоотой хэрэгжүүлдэг. Миний бие хууль зүйн салбарын эрдэмтний хувиар “Гэрч хохирогчийн аюулгүй байдлын онол, практикийн асуудал” сэдвээр хийсэн эрдэм шинжилгээ судалгааны ажилдаа шүүхийн хараат бус байдлыг хангах, хууль ёсны ашиг сонирхлыг хамгаалах, шүүхийн бие даасан байдлыг хангах асуудлыг дагнан судалсан бөгөөд энэ чиглэлээр судалгаа, шинжилгээны ажил, өгүүлэл, нийтлэлийг эрхлэн гаргадаг билээ. Монгол Улсын Үндсэн хуулийн 10.1, 47, 49 дүгээр зүйлд заасан “хууль дээдлэх зарчим”, “шүүхийн бие даасан байдал” нь шүүгч бүрийн аюулгүй орчинд ажиллах нөхцөлийг бүрдүүлэхийг шаарддаг. Энэ үзэл санаанд тулгуурлан миний бие шүүгчийн аюулгүй байдлын асуудлыг зөвхөн хамгаалалтын хүрээнд бус, шударга ёсны тогтолцооны нэгэн бүрэлдэхүүн хэсэг хэмээн үзэж, судалгааны ажилдаа энэ чиглэлийг гүнзгийрүүлэн судалдаг. Иймд миний бие Шүүхийн ерөнхий зөвлөлийн гишүүнээр сонгогдон ажилвал Шүүхийн хараат бус, бие даасан байдлыг хангах чиглэлээр эрх хэмжээний хүрээнд хуулиар олгогдсон эрх, үүргийг бүрэн хэрэгжүүлэхийг зорьж, Шүүхийн хөгжлийн бодлогын баримт бичигт заагдсан тэргүүлэх чиглэлүүдийг баримтлан ажиллана.Шүүх, шүүгч нь ардчилсан төрийн эрх зүйн тулгуур багана бөгөөд иргэдийн шударга шүүхээр шүүлгэх эрхийн бодит баталгаа юм. Шүүхийн хараат бус байдал нь зөвхөн институцийн зохион байгуулалт бус, харин шүүгчийн мэргэжлийн, сэтгэлзүйн, бие махбодийн аюулгүй байдлыг хангах нийгмийн итгэлцэлд тулгуурладаг.Шүүхийн хараат бус байдал нь аливаа улс төр, эдийн засаг, нийгмийн дарамтаас ангид байх үндэс суурь юм. Шүүгчийн шийдвэр гаргах үйл явцад аливаа нөлөөлөл оролцохгүй байх нөхцөлийг бүрдүүлэх нь шударга ёсны үндсэн зарчим юм.Гэвч бодит амьдралд шүүгчид дарамт, халдлага, нэр төрийн халдлагад өртөх тохиолдол байсаар байна. Энэ нь шүүхийн нэр хүнд, иргэдийн итгэлд сөргөөр нөлөөлдөг бөгөөд ийм орчинд шүүгчээс хараат бус шийдвэр хүлээх боломж хязгаарлагддаг. Иймээс шүүгчийн биеийн болон сэтгэлзүйн аюулгүй байдлыг хангах тусгай бодлого, хамгаалалтын арга хэмжээ, нэгдсэн мониторингийн тогтолцоо шаардлагатай гэж үздэг.1. Монгол Улсад шүүгчийн аюулгүй байдлын талаар тусгай хууль, дэд тогтолцоо бүрэн бүрдээгүй;2. Аюулгүй байдлын хэрэгжилт нь зөвхөн “эрсдэлийн дараах” нөхцөлд төвлөрдөг;3. Хүний эрхийн олон улсын баримт бичгийн (UN Basic Principles on the Independence of the Judiciary, 1985) зарчмуудыг үндэсний хууль тогтоомжид бүрэн тусгаагүй байна.Иймд шүүгчийн аюулгүй байдлыг эрсдэлийн урьдчилан сэргийлэлт – хамгаалалт – сэтгэлзүйн дэмжлэгийн гурван шатлалтай тогтолцоо болгон хөгжүүлэх шаардлагатай гэж үзэж байна.Шүүхийн ерөнхий зөвлөл бол зөвхөн захиргааны бүтэц бус, шүүгчийн мэргэжлийн нэр хүнд, ёс зүйн итгэлцлийн баталгаа юм. Хэрэв би зөвлөлийн гишүүнээр ажиллахаар сонгогдвол дараах чиглэлүүдээр бодитой үр дүн гарган ажиллах зорилготой байна. Тухайлбал:1. Шүүгчийн аюулгүй байдлын бодлого, стандарт–ыг эрх зүйн хүрээнд нэгтгэх, хэрэгжилтийг хянах тогтолцоог бий болгох;
2. Шүүгчийн аюулгүй байдлын эрсдэлийн үнэлгээ, дотоод мониторингийн систем (цацралт, дарамт, гүтгэлгийн хяналт, халдлагын эрсдэлийн индекс) боловсруулах;
3. Шүүгчийн сэтгэлзүйн дэмжлэгийн төв байгуулж, урт хугацааны стресс менежмент, эрүүл мэндийн хөтөлбөрийг хэрэгжүүлэх;
4. Шүүгчийг сонгон шалгаруулах шалгуур үзүүлэлт, хэмжих нэгж, үнэлэх аргачлал, түүнтэй холбоотой үүсэх эрх зүй, арга зүй, зохион байгуулалтын асуудлыг боловсронгуй болгох;
5. Шүүхийн ил тод байдлын соёлыг олон нийтэд ойлгомжтой байдлаар төлөвшүүлэх, мэдээллийн нээлттэй байдлыг сайжруулах зэрэг болно.

Эдгээр зорилго нь шүүхийн бие даасан байдлыг бодитой болгох, иргэдийн шүүхэд итгэх итгэлийг нэмэгдүүлэхэд чиглэх юм.Шүүхийн нэр хүндийг хамгаална гэдэг нь шүүгчийн аюулгүй байдлыг хамгаалж байна гэсэн үг юм. Шүүгч аюулгүй, итгэлтэй орчинд ажиллах нөхцөл бүрдвэл түүний шийдвэр шударга, хууль ёсны, иргэдийн итгэлийг хүлээсэн байх болно. Иймд миний хувьд шүүгчийн аюулгүй байдлыг хангах эрх зүйн орчныг сайжруулах, шүүхийн хараат бус байдлыг бэхжүүлэхэд хувь нэмэр оруулах нь мэргэжлийн болон иргэний үүрэг гэж үзэж байна. |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол** Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| * 2020 онд Хууль зүйн доктор (Ph.D). Дотоод хэргийн их сургуулийн захирлын 2020.01.16-ны өдрийн Б/38 тушаал.

Дипломын дугаар F20200083* 2008 онд Хууль зүйн магистр. Монголын үндэсний дээд сургууль. Дипломын дугаар E20083134
* 1996 онд Хуульч мэргэжлээр бакалавр. Цагдаагийн дээд сургууль. Дипломын дугаар 001736
 |
| **3.2** | **Эрх зүйч мэргэжлээр ажилласан байдал**Хүсэлт гаргагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:-албан тушаалын нэр, ажлын газрын хаяг, ажилласан хугацаа; -ажлын байрны тодорхойлолтын гол агуулга;-удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| * Дотоод хэргийн их сургуулийн захирлаар 2020.08.13-ны өдрөөс 2025.04.09-ны өдрийг хүртэл 5 жилийн хугацаанд ажиллахдаа Монгол улсын хууль тогтоомж, холбогдох бусад эрх зүйн актын хэрэгжилтийг хангаж, байгууллагын бодлого, чиглэлийг тодорхойлон Их сургуулийн сургалт, эрдэм шинжилгээний ажлыг мэргэжлийн удирдлага, арга зүйгээр ханган, хяналт тавьж, байгууллага, албан хаагч, ажилтны үйл ажиллагааг удирдах чиг үүргийн хүрээнд үр дүнг сайдын өмнө хариуцан ажилласан.
* Хууль сахиулах их сургуулийн Удирдлагын академийн захирлаар 2018.02.22-ны өдрөөс 2020.08.13-ны өдрийг хүртэл 2 жилийн хугацаанд ажиллахдаа Их сургуулийн хөгжлийн чиг хандлагатай уялдуулан шинжлэх ухааны суурь болон хавсарга судалгаа явуулах ажлыг зохион байгуулж, шинэ мэдлэг бүтээх, түүнийг сургалтад ашиглах замаар мэдлэгт суурилсан инновацийн үр дүнтэй тогтолцоог нэвтрүүлэх, захиалагч байгууллагын эрэлт хэрэгцээнд нийцсэн мэргэжил олгох, мэргэшүүлэх, удирдлагын түвшний шаталсан сургалтыг стандарт, төлөвлөгөө, технологийн дагуу явуулах, ажлын байрны шаардлагад нийцүүлэн багшлах бүрэлдэхүүнийг чадваржуулах, мэргэжлийн удирдлагаар хангах, тэдний ажлыг үнэлж, дүгнэх, зөвлөн туслах, Их сургуулийн захирлыг шаардлагатай мэдээ мэдээллээр хангаж, Удирдлагын академийн үйл ажиллагааг нэгтгэн удирдах үндсэн чиг үүрэгтэй ажилласан.
* ЦЕГ-ын Мөрдөн байцаах албаны даргаар 2017.10.31-ний өдрөөс 2018.02.21-ны өдрийг хүртэл 1 жилийн хугацаанд ажиллахдаа Цагдаагийн албаны тухай хууль, Гүйцэтгэх ажлын тухай хууль, Эрүүгийн хууль, Эрүүгийн хэрэг хянан шийдвэрлэх тухай хууль болон бусад хууль тогтоомжийн хүрээнд Цагдаагийн ерөнхий газраас дэвшүүлсэн зорилтыг хэрэгжүүлэх, Мөрдөн байцаах албаны бодлогыг тодорхойлж, мөрдөн шалгах ажиллагаа, мөрдөн шалгах нууц ажиллагааг мэргэжлийн удирдлагаар хангаж, Цагдаагийн ерөнхий газрын дарга, тэргүүн дэд дарга нарын өмнө гэмт хэрэгтэй тэмцэх, мөрдөн шалгах ажлыг хариуцах, байгууллага, алба хаагчдын эрх, хууль ёсны ашиг сонирхлыг хамгаалах үндсэн чиг үүрэгтэй ажилласан.
* ЦЕГ-ын тэргүүн дэд даргаар 2016.09.29-ны өдрөөс 2017.10.31-ний өдрийг хүртэл 1 жилийн хугацаанд ажиллахдаа Гэмт хэрэгтэй тэмцэх, нийтийн хэв журам хамгаалах, олон нийтийн аюулгүй байдлыг хангах чиг үүргийг улсын хэмжээнд нэгтгэн зохион байгуулж, мэргэжил арга зүйн удирдлагаар хангах зорилго тавин ажилласан.
* Чингэлтэй дүүрэг дэх цагдаагийн нэгдүгээр хэлтсийн даргаар 2014.10.03-ны өдрөөс 2016.09.29-ны өдрийг хүртэл 2 жилийн хугацаанд ажиллахдаа хариуцсан нутаг дэвсгэрийн хэмжээнд хууль тогтоомжийг хэрэгжүүлэн байгууллагын бодлого, чиглэлийг тодорхойлж, гэмт хэрэгтэй тэмцэх, нийтийн хэв журам хамгаалах, олон нийтийн аюулгүй байдлыг хангах ажлыг хэрэгжүүлэн мэргэжлийн удирдлага, арга зүйгээр ханган, хяналт тавьж, байгууллага, алба хаагч, ажилтны үйл ажиллагааг нэтгэн удирдан зохион байгуулж, үр дүнг хариуцан ажилласан.
 |
| **3.3** | **Эрх зүйчээс бусад мэргэжлээр эрхэлсэн ажил** Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| Байхгүй. |
| **3.4** | **Хууль зүйн өндөр мэргэшил**Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.-үйл ажиллагааны нэр, эрхэлсэн газар, хугацаа; -үйл ажиллагааны гол агуулга; -үйл ажиллагааны үр дүн, түүний жишээ; -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/; -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;-хэвлэгдсэн бол эх сурвалжийн ишлэл, түүний хуулбар. |
| * “Гэрч хохирогчийн аюулгүй байдлын онол, практикийн асуудал” сэдэвт хууль зүйн докторын судалгааны ажлыг гүйцэтгэж, Дотоод хэргийн их сургуулийн захирлын 2020.01.16-ны өдрийн Б/38 тушаалаар хууль зүйн доктор (Ph.D)-ын зэрэг олгосон.
* ДХИС-ийн эрдмийн зөвлөлийн 2023.12.28.ны өдрийн А/497 дугаар тушаалаар 23/01 гэрчилгээний дугаартай эрдмийн Профессор цол олгогдсон.
* БСШУ-ны сайдын 20024.02.04-ны өдрийн А/52 тоот тушаалаар Докторын зэрэг хамгаалуулах зөвлөлийн бүрэлдэхүүнд ажиллаж байна. Ажиллах хугацаандаа хууль зүйн докторын зэрэг горилсон 19 диссертацыг биечлэн уншиж, 12 докторын судалгааны ажлыг хэлэлцэх үед оролцож, 72 асуулт, 83 санал, шүүмж, 41 удаагийн дүгнэлт хийж ажилласан. Тухайлбал:
* Дараах докторын судалгааны ажлыг удирдаж, амжилттай хамгаалуулсан. Үүнд:
* Удирдахуйн ухааны доктор (Ph.D) Б.Эрдэнэбатын “Эрүүгийн процессыг хэрэгжүүлэх цагдаагийн албаны менежмент” сэдэвт докторын зэрэг горилсон диссертацийн ажлын эрдэм шинжилгээний удирдагчаар ажилласан.
* Хууль зүйн доктор (Ph.D) Х.Буянтүмэнгийн “Мөрдөгчийн бие даасан байх зарчим” сэдэвт докторын зэрэг горилсон диссертацийн ажлын эрдэм шинжилгээний удирдагчаар ажилласан.
* Магистрант Ч.Энхбаатарын “Мөрдөн байцаах албаны мөрдөгчийн аюулгүй байдлыг хангах үйл ажиллагааны удирдлага” магистрын зэрэг горилсон судалгааны ажлын эрдэм шинжилгээний удирдагчаар ажилласан.
* Дараах докторын зэрэг горилсон судалгааны ажилд албан ёсны шүүмжлэгчээр ажилласан. Үүнд:
* Хууль зүйн доктор (Ph.D) Н.Сайнбаярын “Мөрдөгчийн эрх зүйн байдал” сэдэвт докторын зэрэг горилсон диссертацийн ажлын албан ёсны шүүмжлэгчээр ажилласан.
* Хууль зүйн доктор (Ph.D) Ч.Болдбаатарын “Банкны салбарын гэмт хэргээс урьдчилан сэргийлэх ажил” сэдэвт докторын зэрэг горилсон диссертацийн ажлын албан ёсны шүүмжлэгчээр ажилласан.
* Шинжлэн магадлахуйн доктор (Ph.D) Ш.Номин-Эрдэнийн “Гэмт хэрэг илрүүлэхэд профайлинг ашиглах онол, арга зүй” сэдэвт докторын зэрэг горилсон диссертацийн ажлын албан ёсны шүүмжлэгчээр ажилласан.
* ДХИС-ын захирлын 2022.12.02-ны өдрийн А/673 тоот тушаалаар Эрүүгийн процессын эрх зүйн профессорын судалгааны багийн гишүүнээр ажиллаж байна. Профессорын судалгааны багийн гишүүнээр ажиллах хугацаандаа хууль зүйн магистрын зэрэг горилсон 37 ажил, докторын зэрэг горилсон 18 диссертацыг биечлэн уншиж танилцуулга хийсэн бөгөөд, 21 докторын судалгааны ажлыг хэлэлцэх үед оролцож, 67 асуулт, 45 санал, шүүмж, 12 удаагийн дүгнэлт хийж ажилласан.
* Дотоод хэргийн их сургуулийн захирлаар ажиллаж байх хугацаандаа дараах томоохон ажлыг удирдан зохион байгуулан ажилласан. Тухайлбал:

- Дотоод хэргийн их сургуулийн удирдлага, зохион байгуулалт, менежментийг сайжруулах хүрээнд холбогдох хууль тогтоомж, эрх зүйн актуудтай уялдуулан Их сургуулийн дүрэм, бүтэц, орон тооны дээд хязгаарыг Хууль зүй, дотоод хэргийн сайдын тушаалаар тухай бүр шинэчлэн баталгаажуулж, дотоод үйл ажиллагааны 130 орчим дүрэм, журмыг олон улсын стандартын шаардлагын дагуу шинэчлэн баталсан.- “Дотоод хэргийн их сургуулийн үйл ажиллагаанд олон улсын стандарт нэвтрүүлэх төсөл”-ийг Хууль зүй, дотоод хэргийн яамны дэмжлэгтэйгээр хэрэгжүүлж, 2021 онд ISO9001:2016-чанарын удирдлагын тогтолцоо, ISO 21001:2018 - боловсролын байгууллагын менежментийн тогтолцоо, 2022 онд ISO 31000 - эрсдэлийн менежмент, 2023 онд ISO 45001:2018 Хөдөлмөрийн аюулгүй байдал, эрүүл ахуйн менежментийн тогтолцоо стандартуудыг тус тус нэвтрүүлж, салбарын агентлаг байгууллагууд болон Монгол Улсдаа боловсролын байгууллага дотроо нэгдсэн ISO стандарт нэвтрүүлсэн анхны байгууллага болсон. (<https://www.mnb.mn/i/246122>)- Их сургуулийн гадаад харилцаа, хамтын ажиллагааг өргөжүүлэх хүрээнд гадаадын 30 гаруй байгууллага, ижил төрөл мэргэжлийн их, дээд сургуультай хамтын ажиллагааг өргөжүүлэн, багш, оюутан солилцооны хамтарсан хөтөлбөр хэрэгжүүлж АНУ, БНСУ, БНЭУ, Бүгд найрамдах Филипин Улс, БНТУ зэрэг орнуудад багш, албан хаагч, сонсогч, суралцагчдыг урт, богино хугацааны сургалтад тус тус хамруулсан.  - Их сургуулийн захирлын хувьд Азийн цагдаагийн сургалтын байгууллагуудын холбоо (APTA)-ны 2022 оны ээлжит зургаадугаар зөвлөгөөнөөр “Дэд ерөнхийлөгч”-өөр сонгогдон, 2024 онд хоёр дахь удаагаа улиран сонгогдсон. Мөн Олон улсын цагдаагийн академиудын холбоо /INTERPA/-ны 11 дэх удаагийн хурлаар тус холбооны удирдах зөвлөлийн гишүүнээр сонгогдсон нь Дотоод хэргийн их сургуулийг олон улсын түвшинд сургалтын үйл ажиллагааг зохион байгуулахад чухал нөлөө үзүүлсэн. (<https://www.arslan.mn/640167/item>) - Их сургуулийн эрдэмтэн, судлаачдын тоог нэмэгдүүлэх бодлого барьж ажиллан Боловсрол, шинжлэх ухааны сайдын тушаалаар Их сургуулийн дэргэдэх Докторын зэрэг хамгаалуулах зөвлөлийг шинэчлэн байгуулж, 2020-2023 онд нийт 100 гаруй удаагийн хуралдааныг зохион байгуулж, докторын зэрэг амжилттай хамгаалуулсан бөгөөд үүний 40 гаруй нь Их сургуулийн эрдэмтэн, судлаач, багш нар байдаг. |
| **3.5** | **Мэргэжлийн холбоо, байгууллагын гишүүнчлэлийн талаар**Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.-Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана. -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| Үгүй |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**-Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ. -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ. -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ. -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө. **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| * “Гэрч хохирогчийн аюулгүй байдлын онол, практикийн асуудал” сэдэвт хууль зүйн докторын судалгааны ажлыг гүйцэтгэж, Оюуны өмчийн газрын 13933 дугаартай зохиогчийн эрхийн гэрчилгээ авсан.
* “Гэрч хохирогчийн аюулгүй байдлын онол, практикийн асуудал” сэдэвт нэг сэдэвт бүтээл боловсруулж, Оюуны өмчийн газрын 13932 дугаартай зохиогчийн эрхийн гэрчилгээ авсан.
* Хууль зүй, дотоод хэргийн яам, Цагдаагийн ерөнхий газар, Хууль сахиулахын их сургуулиас хамтран зохион байгуулсан “Хар тамхины гэмт явдал: шалтгаан, нөхцөл, урьдчилан сэргийлэх арга зам” сэдэвт эрдэм шинжилгээний хурлын эмхтгэлд “Хар тамхитай тэмцэхэд хамтран ажиллаж байгаа гэрч, хохирогчийн аюулгүй байдлыг хангах талаар Америкийн Нэгдсэн Улсын туршлага, анхаарах асуудал” сэдвээр өгүүлэл; <https://e-library.num.edu.mn/cgibin/koha/opacdetail.pl?biblionumber=139339>
* Дотоод хэргийн их сургуулиас эрхлэн гаргадаг “Хууль сахиулахуй” онол, арга зүйн улирал тутмын сэтгүүлийн 2019 оны №1 (19) дугаарт “Гэрч, хохирогчийг хамгаалах үйл ажиллагааны эрх зүйн зохицуулалтын зарим асуудал” сэдвээр өгүүлэл;
* Дотоод хэргийн их сургуулийн Удирдлагын академиас эрхлэн гаргадаг “Хууль сахиулахуйн удирдлага” онол, арга зүйн улирал тутмын сэтгүүлийн 2019 оны №2, 3 (12, 13) дугаарт “Гэрч, хохирогчийг хамгаалах ажиллагааны удирдлага, зохион байгуулалтыг сайжруулах арга зам” сэдвээр өгүүлэл тус тус хэвлүүлсэн.
* “Монгол Улс дахь гэмт хэргийн цагаан ном-2019” суурь судалгааны тайлан (<https://nli.gov.mn/wp-content/uploads/2024/05/2019-tsagaan-nom.pdf>);
* “Монгол Улс дахь гэмт хэргийн цагаан ном-2020” суурь судалгааны тайлан; (<https://nli.gov.mn/wp-content/uploads/2024/05/2020-tsagaan-nom.pdf>)
* “Монгол Улс дахь гэмт хэргийн цагаан ном-2022” суурь судалгааны тайлан ([https://nli.gov.mn/wp-content/uploads/2024/05/2022-tsagaan-nom.pdf)-д](https://nli.gov.mn/wp-content/uploads/2024/05/2022-tsagaan-nom.pdf%29-%D0%B4) тус тус зөвлөхөөр ажиллаж, судалгааны агуулга, статистик, үр дүнд хяналт тавин, үр дүнг хариуцан ажилласан.
* Хууль зүй, дотоод хэргийн сайдын 2024.09.09-ний өдрийн А/44 тоот тушаалаар Шүүх, шүүгчийн аюулгүй байдлыг хангах, гэрч, хохирогчийг хамгаалах ажиллагааны эрх зүйн орчныг боловсронгуй болгох хууль тогтоомжийн төсөл боловсруулах үүрэг бүхий Ажлын хэсэгт ажилласан.
* Хууль зүй, дотоод хэргийн сайдын тушаалаар байгуулсан ажлын хэсгийг 2016 онд ахлан Гэрч, хохирогчийг хамгаалах тухай хуулийн хэрэгжилтийг хангахад шаардлагатай, одоо хүчин төгөлдөр мөрдөгдөж байгаа дараах журмыг батлуулсан. Үүнд:
* Биечилсэн хамгаалалтын журам
* Гэрч, хохирогчийг аюулгүй газарт байрлуулах аюулгүй байдлын хамгаалалтын арга хэмжээг хэрэглэх журам
* Гэрч хохирогчийг хамгаалахад нэг бүрийн тусгай хэрэгсэл, тусгай техник хэрэгслээр хангах, хэрэглэх журам
* Гэрч, хохирогчийн мэдээллийн нууцыг хангах аюулгүй байдлын арга хэмжээг хэрэглэх журам
* Гэрч, хохирогчийн баримт бичиг солих журам (мн)
* Нүүлгэн шилжүүлэх журам (мн)
* Гадаад төрхийг өөрчлөх аюулгүй байдлын хамгаалалтын арга хэмжээг хэрэглэх журам (мн)

Эх сурвалж: Цагдаагийн байгууллагын үйл ажиллагааны журам-ЦБҮАЖ.* Монголын үндэсний телевизийн “Эрхэм генерал” нэвтрүүлгийн 2025.04.16-ны өдрийн дугаарт оролцож, өөрийн намтар түүх болон Дотоод хэргийн их сургуулийн бодлого, хийж хэрэгжүүлсэн ажлын талаар ярилцлага өгсөн. ( <https://www.youtube.com/watch?v=wDv61KC0Umw> )
 |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргав:

* төрийн албан хаагчийн анкет 9ху;
* иргэний үнэмлэхийн хуулбар 1ху;
* Монголын хуульчдын холбооны лавлаа 1ху;
* Монголын өмгөөлөгчдийн холбооны лавлагаа, гэрчилгээ 2ху
* Эрүүгийн хариуцлага хүлээж байсан эсэх лавлагаа 1ху;
* Эрүүгийн хариуцлага хүлээж байгаа эсэх лавлагаа 1ху;
* Эрх зүйн бакалавр, магистр, докторын зэргийн дипломын хуулбар 5ху;
* Эрх зүйч мэргэжлээр 10-аас доошгүй жил ажилласныг нотлох баримт 36ху;
* Хууль зүйн өндөр мэргэшилтэй гэдгийг нотлох үйл ажиллагааны талаарх баримт 16ху;
* Хэвлүүлсэн бүтээл болон олон нийтэд өгсөн мэдээлэл 32ху;
* хүсэлт гаргагчийн талаарх тодорхойлолт /гурваас доошгүй/ 3ш дугтуй;

**Хүсэлт гаргагч:**

Пүрэвдоржийн Батбаатар

2025 оны 10 дугаар сарын 16-ны өдөр

--- оОо ---